เจรจาเพิ่ม 28 โรงงานไก่ไทยส่งออกไปซาอุดีอาระเบีย ผลักดันสู่ตลาดอ่าวอาหรับ
นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวว่า  ปัจจุบันไทยสามารถส่งออกไก่มาซาอุดีอาระเบียได้แล้ว 11 โรงงาน ซึ่งองค์การอาหารและยาประเทศซาอุดีอาระเบียได้ (อย.) ให้การรับรองแล้ว แต่ยังติดขัดส่วนของการส่งออกชิ้นส่วนไก่ จึงเร่งประสานงานกับโรงงานทั้งหมด 11 โรงงาน ให้ทราบว่า อย.ซาอุฯอนุญาตให้ส่งออกมาได้และให้เจรจาได้โดยตรง ส่วนการยื่นรายชื่อโรงงานชำแหละเนื้อไก่อีก 28 โรงงาน ให้เร่งรัดการตรวจโรงงาน ขณะนี้รอเอกสารทั้งหมดจากกรมปศุสัตว์ และให้ส่งข้อมูลทั้งหมดที่ทาง อย.ซาอุฯ  ต้องการ เพื่อเร่งดำเนินการตรวจให้โดยเร็วที่สุด ขณะที่เนื้อสัตว์ชนิดอื่น เช่น เนื้อวัว เป็นต้น ทางซาอุฯ ยืนยันว่าต้องการเพิ่ม เพราะต้องการเนื้อที่มีคุณภาพดีราคาถูกและมีความปลอดภัย ซึ่งพร้อมนำเข้าจากหลายประเทศโดยประเทศไทยเป็นหนึ่งในประเทศที่พร้อมอำนวยความสะดวกและจะมีการประสานกับกรมปศุสัตว์ต่ออีกให้นักลงทุนของซาอุฯ ไปร่วมลงทุนที่ไทย ให้การผลิตเนื้อหลายชนิดส่งออกมาซาอุฯ สะดวกคล่องตัวขึ้น อย่างไรก็ตาม อย.ซาอุฯ ยังต้องการพัฒนาความร่วมมือด้านวิชาการ การผลิตสินค้าฮาลาล เพื่อส่งเสริมการผลิตอาหารสินค้าฮาลาลร่วมกันต่อไป ให้ได้มาตรฐานในระดับที่ต้องการการเจรจาครั้งนี้จะเป็นผลดีกับการส่งออกสินค้าไทยในหลากหลายรูปแบบ พร้อมทั้งเพิ่มมูลค่าการค้าให้สูงขึ้นโดยเฉพาะ 7 เดือนแรกของปีนี้ สามารถส่งออกสินค้ามาซาอุดีอาระเบียขยายตัวถึงร้อยละ 26 และจะมีส่วนช่วยทำให้ตัวเลขดีขึ้นต่อไป